ཏང་གི་ཚོགས་ཆེན་བཅུ་དགུ་པ་རྒྱལ་ཁའི་ངང་སྐོང་ཚོགས་ཐུབ་པ་དེས་དུས་རབས་གསར་པའི་ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཀྱི་གལ་ཆེའི་རིག་གཞུང་དང་ལག་ལེན་རྒྱུན་འཁྱོངས་བྱེད་པའི་གནད་དོན་ཐད་ཀྱི་མཛད་ཕྱོགས་སྲིད་ཇུས་གསལ་འགྲེལ་བྱས་ཡོད་པས།ཏང་དང་རྒྱལ་ཁབ་ཀྱི་ལས་དོན་ཁག་ལ་སྐུལ་འདེད་གཏོང་རྒྱུའི་ཐད་འཐབ་ཇུས་བཀོད་སྒྲིག་གནང་ཡོད།ལྗོངས་ཡོངས་ཀྱི་ལས་བྱེད་མང་ཚོགས་ཚོས་བསམ་སྤྱོད་གཉིས་ཀ་ཏང་གི་ཚོགས་ཆེན་བཅུ་དགུ་པའི་དགོངས་དོན་ཐོག་གཅིག་གྱུར་ཡོང་བ་བྱས་ཏེ།ཏང་གི་རིག་གཞུང་སྤྱད་དེ་བསམ་བློའི་གོ་རྟོགས་མཐོ་རུ་གཏོང་བ་དང་ལག་ལེན་དངོས་ལ་མཛུབ་ཁྲིད་བྱེད་པ།ལས་དོན་ལ་སྐུལ་འདེད་གཏོང་བ་སོགས་ཀྱི་བྱ་ཐབས་སྣ་མང་བཟུང་སྟེ།ཏང་གི་ཚོགས་ཆེན་བཅུ་དགུ་པའི་ཐོག་གཏན་འཁེལ་བྱས་པའི་དམིགས་ཚད་ལས་འགན་ལེགས་སྒྲུབ་བྱ་ཆེད་འབད་འཐབ་བྱེད་བཞིན་ཡོད།།